Uutisissa: Etiopian julmuudet. Jo vuoden kestäneessä konfliktissa -
kaksi armeijaa hyökkää siviilejä vastaan.
Ne tekivät julman iskun tähän kristittyjen kylään.
Ja: Maailmanlaajuinen seurakunta rukoilee yhdessä vainottujen puolesta.
Mikä on kärsivien kristittyjen yleisin pyyntö?
Vastaus voi yllättää ja innoittaa.
Ja: Unkarissa avioliittojen määrä nousee, erojen määrä laskee -
ja perheet kukoistavat. Mikä on menestyksen salaisuus?
KRISTILLISEN MAAILMAN UUTISET
Tervetuloa. Olen Wendy Griffith. George Thomas lomailee.
Pohjois-Etiopian siviilit kärsivät nyt jo vuoden jatkuneesta sodasta, -
osapuolina kapinalliset sekä Etiopian ja Eritrean armeijat.
Tigrayn alueella yli 400 000:ta ihmistä uhkaa nälänhätä.
Noin 2,5 miljoonaa ihmistä on joutunut pakenemaan.
YK tuomitsi tällä viikolla raportissaan -
Etiopian ja Eritrean joukkojen julmuudet, kuten siviilien kidutukset -
ja tappamiset, joukkoraiskaukset ja pidätykset etnisyyden mukaan.
Siviilit Tigrayssa ovat joutuneet julman väkivallan kohteiksi.
Yhteinen tutkintaryhmä paljasti useita rikkomuksia ja väkivallantekoja, -
kuten laittomia tappamisia ja teloituksia, kidutusta, -
seksuaalista ja sukupuolittunutta väkivaltaa, -
pakolaisten oikeuksien loukkaamista ja väestön pakkosiirtoa.
Etiopian ja Eritrean joukkojen on raportoitu myös estävän -
kansainvälisen avun pääsyä kärsiville siviileille.
Aksumissa Tigrayssa on paljon ortodoksikristittyjä ja kirkko, -
jossa paikallisen legendan mukaan säilytetään liitonarkkia.
Aiemmin tänä vuonna Etiopian joukot hyökkäsivät kaupunkiin juhlan aikana.
Chuck Holton raportoi.
Jo yli 2 000 vuotta etiopialaiset ovat uskoneet, -
että maassa säilytetään yhtä pyhimmistä esineistä, liitonarkkua.
Sen kerrotaan olleen vuosisatoja täällä Aksumin kaupungissa -
Pyhän Siionin Marian kirkossa.
Seikkailija ja historioitsija Bob Cornuke on tutkinut aluetta.
Etiopialaiset uskovat, että liitonarkki tuli Aksumiin -
noin 800 vuotta sitten ja että sitä säilytetään tietyssä kirkossa.
Liitonarkkia vartioi mies. Hän on ainoa, joka saa nähdä sen.
Kun hän kuolee, paikan ottaa uusi vartija.
Se on juurtunut kulttuuriin. He uskovat niin.
Paikalliset joukot ja Etiopian armeija ovat käyneet täällä raskaita taisteluja.
Aksum on konfliktin keskipiste.
Tapahtui tragedia, kun Etiopian kristityt kokoontuivat Aksumiin -
timkat-juhlaan, joka on Etiopian ortodoksien tärkeimpiä juhlia.
Timkat on Etiopian ortodoksikirkon loppiaisjuhla.
Silloin tuodaan ulos juhlasaattueessa liitonarkun laintaulut, tabotit.
Se on heille pyhä tapahtuma.
Tänä vuonna jokin meni pahasti pieleen.
Jopa tuhatpäinen juhlaväki kokoontui kirkolle, -
jossa liitonarkun sanotaan olevan.
Etiopian joukot alkoivat ampua, kertovat silminnäkijät.
Yli 700 kristityn kerrotaan kuolleen.
Tietoa ei ole vahvistettu, sillä alueelle ei päästetä mediaa.
CBN Newsille Chuck Holton.
Kiitos, Chuck. Maailman kristityt kokoontuvat sunnuntaina -
rukoilemaan vainottujen puolesta.
Vainot lisääntyvät maailmalla. Charlene Aaron jatkaa.
Joka vuosi aina marraskuussa -
kristittyjä kutsutaan rukoilemaan vainottujen puolesta.
Järjestäjien mukaan rukousta tarvitaan nyt enemmän kuin koskaan.
Yli 300 miljoonaa uskovaa joutuu kohtaamaan ankaraa vainoa.
Yli 340:tä miljoonaa kristittyä vainotaan tai sorretaan uskon takia.
Osa maista, kuten Pohjois-Korea, on hyvin vaikeita.
Raamatun hallussapidosta voi saada elinkautisen tai kuolemantuomion.
Open Doors USA:n David Curry kertoi CBN:n Rukouslinkissä, -
että Afganistan on USA:n vetäytymisen seurauksena -
vaarallisimpia maita kristityille.
Afganistania hallitsee nyt Taleban.
Taleban on muuttanut muotoaan.
Sen yhteyteen on lyöttäytynyt Isis- taistelijoita ja muita ääriaineksia.
Rukoillaan maan kristittyjen puolesta. Se on salainen seurakunta.
Järjestö on hiljattain tuottanut dokumenttisarjan "Horjumaton usko".
Siinä kerrotaan toivosta epätoivon edessä.
Vierailemme vainottujen uskovien luona.
Tiimejämme on kaikkialla. Puolustamme ja autamme vainottuja.
Viemme heille materiaaleja. Emme vain pudota niitä.
Viemme ne henkilökohtaisesti heille, rukoilemme ja tuemme.
Myös Marttyyrien ääni rohkaisee seurakuntia mukaan rukoukseen.
Kirjailija ja juontaja Todd Nettleton kertoi CBN:lle, -
miten rukoilla vainottujen puolesta.
Helposti pyytäisi vainojen loppua. He eivät rukoile niin.
He pyytävät voimaa pysyä uskollisena kärsimyksestä ja vainosta huolimatta.
Meidänkin olisi tärkeää rukoilla, että Jumala rohkaisee heitä -
ja auttaa pysymään uskollisena.
Marttyyrien ääni julkaisee pian elokuvan Sabina Wurmbrandtista.
Kuka tämä on? - Sukulaistyttöni Sabina.
Elokuva kertoo järjestön perustajien Richard ja Sabina Wurmbrandtin -
uskoontulosta, kärsimyksistä uskonsa takia -
sekä uskosta ja anteeksiannosta, joita he osoittivat.
Siinä näkyy evankeliumi hämmästyttävällä tavalla.
Samaa näkee yhä vihamielisissä ja rajoittavissa maissa, -
joissa vainotut pystyvät antamaan vainoojille anteeksi -
ja rakastamaan heitä. Se on osoitus ja todistus evankeliumin todellisuudesta.
Se vaikuttaa usein vainoojiin, ja monet tulevat uskoonkin -
sen todistuksen ja esimerkin kautta.
Curry nostaa esiin sen, -
että vainottujen puolesta rukoilevat saavat itsekin.
Jumala virvoittaa sydäntämme. Se ei ole vain taakka, -
vaan saamme nauttia vastauksesta, sillä taistelu hengellinen.
Charlene Aaron, CBN News.
Kansainvälistä rukouspäivää vietetään 7. marraskuuta.
Sabinasta kertova elokuva tulee teattereihin 8. marraskuuta.
Tietoa esityspaikoista on osoitteessa cbnnews.com.
Tulossa: Koronaan kuolleiden määrä kasvaa yhä.
Tapaamme kriisin unohdetut uhrit.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Maailma ohitti vakavoittavan merkkipaalun koronapandemiassa.
Koronakuolemien määrä ylitti viisi miljoonaa, -
kertoo Johns Hopkinsin yliopisto.
Eniten koronakuolemia on raportoitu USA:ssa, yli 750 000.
Kaikkialla ei ole samantasoista seurantaa ja raportointia.
V:n 2021 alkupuoliskolla kuolleita oli enemmän kuin koko vuonna 2020.
Koronapandemia on johtanut orpojen määrän nopeaan kasvuun.
Se haastaa sosiaalipalvelua ja kristillisiä avustusjärjestöjä, -
jotka yrittävät auttaa omilleen yhtäkkiä jääneitä lapsia.
Koronavirus on aiheuttanut unohdetun tragedian.
Tutkimuksen mukaan yli 1,5 miljoonaa lasta -
on menettänyt huoltajana toimineen vanhemman tai isovanhemman.
Emme yhteiskuntana olleet varautuneet tähän lainkaan.
Nataliya Khomyak CBN:n Orvon lupauksesta: -
uusien orpojen määrä ja koronarajoitukset olivat ylivoimaisia.
Kaikki inhimilliset keinot, prosessit ja menetelmät pettivät.
Meidän oli vain pakko istua alas pöydän ääreen ja rukoilla: -
"Jumala, mitä me teemme? Miten vastaamme?"
Khomyakin mukaan koronaorpokriisi poikkeaa -
esimerkiksi aidsin, nälänhädän ja sodan aiheuttamista kriiseistä, -
jotka ovat usein paikallisia ja ennustettavia.
Korona on kaikkialla. Se muuttuu koko ajan ja iskee kaikkiin.
Se ei katso, onko köyhä vai rikas. Se ei ole kiinni hygieniasta.
Se on saanut meidät näkemään, että kaikki ovat samanarvoisia.
Ukrainassa Jumala on antanut uusia strategioita, hän kertoo, -
kuten ruoan kotiinkuljetuksen, koska pandemia sulki keskuksen.
Se oli pelastus kuuden lapsen yksinhuoltajaäidille.
Hän oli juuri keittämässä viimeistä perunaa.
Hellaa sytyttäessään hän oli pohtinut, -
miten ihmeessä hän jakaa perunan lapsille, itsestään puhumattakaan.
Hän oli sanonut: "Jumala, jos olet olemassa, tee jotakin. Ilmesty."
Hän kertoo, että samassa koputimme ovelle.
Samaan aikaan kansainvälisten adoptioiden määrä on laskenut.
Perheillä on ollut aiempaa enemmän aikaa tutkia adoptiomahdollisuuksia, -
mutta moni ei halua lähteä prosessiin -
rokote- ja matkustusvaatimusten vuoksi.
Monet perheet epäröivät.
Newell johtaa USA:n suurinta evankelista adoptiotoimistoa.
Hän sanoo, että elleivät kristityt pysty adoptoimaan, he voivat aina rukoilla.
Minulla on kolme lasta. Me ja koko suku rukoilemme heidän puolestaan.
Kuka rukoilee orpojen puolesta?
Emme ehkä tiedä heidän nimeään ja olinpaikkaansa, -
mutta Herra tuntee heidät.
Niin tuntee. Lisätietoa lapsia auttavista järjestöistä -
on kotisivuillamme osoitteessa cbnnews.com.
Tulossa: Avioliittojen määrä kasvaa, erojen määrä vähenee, -
samoin aborttien määrä. Miten maa asettaa perheet ensimmäiseksi?
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Kun totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Avioliittojen määrä kasvaa, erojen määrä vähenee, samoin aborttien.
Kyse ei selvästikään ole USA:sta. Mistä maasta sitten?
Maasta, jossa hallinto tukee perheitä.
Jennifer Wishon raportoi Budapestistä Unkarista.
Unkari tajusi kymmenen vuotta sitten, että sillä oli iso ongelma.
Aborttien määrä kasvoi, syntyvyys laski ja väestö kutistui.
Niinpä hallitus Budapestissä teki jotain radikaalia.
Se nosti lapset ja perheet tärkeimmäksi resurssikseen.
Katalin Novak on nouseva tähti Unkarissa.
Hän on hallitsevan Fidesz-puolueen johtajia ja hallituksen perheministeri.
Ministeriö keskittyy maan syntyvyyden kasvattamiseen.
Kun puolue nousi valtaan v. 2010, johtajat tajusivat, -
että on kaksi vaihtoehtoa: ottaa lisää maahanmuuttajia -
tai kannustaa kansalaisia hankkimaan lapsia.
Avioliittoja solmittiin vähän. Eroja oli paljon, samoin abortteja.
Unkarin väestö kutistui 10 prosenttia viimeksi kuluneina 40 vuotena.
Pastori Nemeth Sandor muistaa hyvin, -
miten kommunismi vei vanhemmuudesta ilon.
Monet eivät halunneet lapsia, koska he pelkäsivät köyhyyttä.
Joinain vuosia abortteja oli enemmän kuin syntyneitä.
Novak ryhtyi työhön, jotta nuorten olisi aiempaa helpompi hankkia lapsia.
Tuemme nuoria aikuisia, jotta he pystyvät hankkimaan -
niin monta lasta kuin he haluavat silloin, kun he haluavat.
Annamme heille todellisen valinnanvapauden -
valita elämä niin monta kertaa kuin he haluavat.
Esimerkiksi naiset, joilla on neljä lasta, -
voivat tienata loppuikänsä ilman veroja -
ja saavat kolmen vuoden äitiysvapaan.
Pariskunnat voivat saada 30 000 dollarin korottoman asuntolainan.
Lainanmaksu pienenee joka lapsen myötä.
Kolmen lapsen jälkeen velka mitätöidään.
Se toimii. Kun perhepolitiikkaan satsataan, syntyvyys nousee.
Taloudellisen tuen lisäksi tarjoamme palveluja, -
kuten päivähoitoa, ilmaisia aterioita lapsille, lasten kesäleirejä.
Syntyvyyden lisäksi avioliittojen määrä on noussut 83 prosenttia.
Eroja on vähiten 60 vuoteen. Aborttien määrä on romahtanut.
Minulle henkilökohtaisesti ehkä tärkein seuraus -
kymmenen vuoden perhekeskeisestä politiikasta on se, -
että aborttien määrä on vähentynyt 41 prosenttia.
Olen sitä mieltä, että meillä on asiassa vielä paljon työtä, -
sillä haluamme korostaa elämän arvokkuutta.
Unkarin perhemyönteiset arvot on kirjattu perustuslakiin.
Tänä vuonna siihen lisättiin, että äiti on nainen ja isä on mies.
Säädettiin myös laki, jonka mukaan vanhemmat päättävät -
lasten kasvatuksesta, myös seksuaalikasvatuksesta.
Se suututti EU-johtajat Brysselissä.
Siitä nousi Euroopan unionissa niin hirveä äläkkä, -
että nyt Unkarille yritetään asettaa pakotteita.
EU syyttää Unkaria seksuaalivähemmistöjen syrjinnästä.
Meitä vastaan hyökätään ankarasti ja meitä kritisoidaan -
kristillisen uskon ja kristillis- demokraattisten ihanteiden takia.
Ulkoisesta viestinnästä vastaava ministeri Zoltan Kovacs -
sanoo, ettei EU:lla ole asiaa Unkarin koulutuspolitiikkaan.
He eivät pidä meistä, sillä emme päästä -
väkivaltaista ja liiallisuuksiin menevää hlbtq-propagandaa -
kouluihimme ja lastemme elämään.
Unkarin johtajille linjaukset edustavat tervettä järkeä.
En oikein ymmärrä, miksi äidin sanominen naiseksi -
ja isän sanominen mieheksi herättää niin paljon polemiikkia.
Tai avioliiton sanominen yhden miehen ja yhden naisen väliseksi.
Mielestäni se on elämämme perusta.
Perustuslakimme heijastaa nyt sitä.
Luulen, ettei sitä ole tarpeen selitellä, -
sillä niin on Unkarissa aina ollut ja on edelleen.
Unkarissa järjestetään ensi vuonna vaalit.
Oppositio yrittää syöstä vallasta Viktor Orbánin, -
joka on valittu uudelleen murskaenemmistöllä kolmesti.
Kristityt, mm. Sandor, kannattavat Orbánin perhepolitiikkaa.
Tämä on vastaus rukouksiin, että hallinnon politiikka -
olisi linjassa kanssamme. Tehköön Jumala siitä pysyvän.
Mitä haluaisit sanoa amerikkalaisille toimenpiteistänne?
Tarkoituksemme ei ikinä ollut herättää kansainvälistä huomiota -
tai läksyttää ketään. Emme halua, että meitäkään läksytetään.
Perheiden hyvinvoinnin ja kasvun nostaminen hallinnon kärkiasiaksi -
on nykyisin mullistavaa, mutta täällä päättäjät näkevät ne -
yhteiskunnan rikastajina ja ainoana vaihtoehtona.
Jennifer Wishon, Budapest, Unkari.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Israel avaa rajansa jälleen yksittäisille turisteille, -
kunhan he ovat saaneet kaikki rokotukset hyväksytyllä rokotteella.
Pandemia pysäytti matkailun Israeliin lähes kokonaan yli 1,5 vuodeksi.
Jerusalemin hotelliliiton puheenjohtaja David Tucker -
on toiveikas tulevaisuuden suhteen.
Uskon, että vuonna 2022 alkaa tulla enemmän ja enemmän ryhmiä.
Toivon, että vuonna 2023 palaamme vuoden 2019 tasolle.
Se on kiinni kahdesta asiasta. Ensinnäkin siitä, -
että ihmiset käyvät rokotuksissa. Se riippuu maasta.
Toiseksi toivomme, ettei tule uutta varianttia.
Me kaikki toivomme.
Vuosi 2019 oli ennätysvuosi. Israelissa kävi 4,5 miljoonaa turistia.
Arkeologit uskovat löytäneensä Daavidin kaupungista pohjoiseen -
ensimmäisen kaiverruksen laatuaan jalokivestä.
Kuten Lähi-idän-toimittajamme Julie Stahl kertoo, -
kaiverrus kuvaa Gileadin palsamia Raamatusta.
Maan alta 2 000 vuotta vanhasta viemäristä Länsimuurin liepeiltä -
on arkeologien mukaan löytynyt aarre toisen temppelin ajalta.
Sinettikivenä käytettyyn ametistiin -
on kaiverrettu kyyhkynen ja puun oksa, jossa on hedelmä.
Siltä ajalta ei ole löytynyt muita sinettikiviä, joissa olisi sama puu.
Kivi kuului luultavasti sormukseen.
Se löytyi, kun viemäristä kaivettua ainesta seulottiin -
Daavidin kaupungin hallinnoimassa Emek Tsurim -kansanpuistosta.
Otaksumme, että sinettikivessä on persimonin oksa.
Puu mainitaan Raamatussa -
sekä toisen temppelin ja Bysantin ajan lähteissä.
Hedelmä ei ole sukua nykyajan persimonille, -
vaan sitä kutsutaan Raamatussa palsamiksi, balsamiksi -
tai Gileadin palsamiksi.
Jerusalemissa pääviemäri kulki pyhiinvaellustien alla.
Pyhiinvaellustie alkoi Siiloan altaalta Daavidin kaupungista -
ja päättyi temppeliin.
Ilmeisesti sinettisormus putosi viemäriin 2 000 vuotta sitten.
1 000 vuotta heprealaiset olivat ainoat, joiden tiedettiin viljelleen kasvia.
Sitä käytettiin lääkkeenä ja kauneudenhoidossa.
Guy Erlich on elvyttänyt Raamatun persimonin viljelyä.
Niitä kasvaa Israelissa vain hänen pelloillaan.
Siksi arkeologi Eli Shukrun vei kiven hänelle nähtäväksi.
Mahtava. Joku kaiversi kiveen Gileadin palsamin.
Se ei muistuta mitään muuta kasvia.
Raamatullisten ja historiallisten lähteiden mukaan -
arvokkaasta kasvista valmistettiin suitsuketta toisen temppelin kaudella.
Tämä on sama kasvi kuin Raamatun persimoni.
Siitä tehtiin temppelin suitsuketta ja kuninkaiden ja pappien voiteluöljyä.
Ehrlichillä on noin 10 000 balsamipuuta.
Hän valmistaa niistä myyntiin hajuvettä ja eteeristä öljyä.
Hän kavattaa myös olibaanipuita.
Yleisesti ajatellaan, että tämä on se kasvi, mutta siitä on vain vähän kuvia.
Kivi on kuin viesti, johon joku kauan sitten piirsi minulle persimonin.
Julie Stahl, Jerusalem.
Kiehtovaa. En olisi arvannut, että se on oikea hedelmä.
Kiitos seurasta. Koko tiimin puolesta hyvää viikkoa, -
näkemiin ja Jumalan siunausta!
Suomennos: Marianne Tenetz